# **המועצה לייצור ושיווק כותנה בע"מ**

**The Israel Cotton Production & Marketing Board Ltd.**

## רח' נתיבות 3, ת.ד: 384, הרצליה ב' 46103 ISRAEL 3 Netivot St. P.O.Box: 384, Herzlia B’

## טל': 09-9604000 (רב-קווי),פקס: 09-9604030 Tel: 972-9-9604003, Fax: 972-9-9604010

22 בינואר 2017

למגדלים שלום,

בשעה טובה הסתימה עונת הניפוט.
ברכות למנפטות על עונת ניפוט מוצלחת.

**עונת 2016**עונה זו סבלה מפגעי חום חריגים, מחלות ומזיקים שגרמו לפחיתת יבול בפימה לכ-165 ק"ג/דונם. ככלל, איכות הפימה טובה אך אנו עדים גם לכ-1,000 טון של סיבים בלתי בשלים בעלי עדינות נמוכה וחוזק נמוך.
יבול האקלפי הממוצע הינו כ-207 ק"ג/דונם. איכות הכותן והפרמטרים הטכניים טובים.

א. **מחירון ותשלומים** – מחיר המחירון הזמני לעונת 2016 מצורף לידיעון זה. בימים הקרובים יועבר
 לכל מגדל ערך היבול הזמני שלו.
 אנו מזכירים כי המחירון הזמני מאופין בגישה שמרנית ולכן יכול לשמש, בתאום עם רואה חשבון,
 לרישום מלאי הכותנה בדוחות הכספיים. ערך היבול הסופי נקבע בעת סגירת הפול.
 בחודש ינואר נעבור מתשלום לפי דונמים לתשלום לפי ערך היבול הזמני.

ב. **קנט** – נתוני היבול והאיכות של המגדלים הועברו לקנט בימים אלה. לחברה ידרשו מספר
 שבועות לבדיקת האזורים הזכאים על פי הפוליסה לפיצוי על אובדן יבול ולאחר מכן חישוב זכאות
 של כל מגדל ומגדל.
 הכספים מועברים למגדל דרך המועצה.

ג. **סגירת חשבון מוקדמת** – לצערנו גם בעונה זו לא נוכל להציע למגדלים אפשרות לסגירת חשבון
 מוקדמת עקב שיעור המכירות הנמוך יחסית ואי הודאות הגדולה בשוק.

 **מהנעשה בשוק**
**שוק הכותנה** (האקלה) ביצע בחודש האחרון עליה מתונה, מחיר הבורסה נע סביב 72 סנט/ליברה.
ואינדקס A כ-81 סנט. היבול העולמי בעונת 2016/17 גדול מהתחזיות המוקדמות אך עדיין הצריכה בעונה זו עולה על היצור.
בשוק **הסיב הארוך** ממשיכה היציבות במחירים כי למרות שרמות הביקוש אינן גבוהות מלאי הסיב הארוך הנוכחי (מחוץ לסין) הוא מוגבל.
קיים חשש לגידול משמעותי במזרע לעונה הבאה בסין, ארה"ב ומצרים.
קשיים במכירת האקלפי עקב כמויות גדולות של אקלפי ספרדי בעל סיבים חזקים וארוכים יותר וכותנה הודית מתחרה, הנמכרים במחירים נמוכים יותר.
אנחנו מוכרים בימים אלה פימה בכ-150 סנט/ליברה ואקלפי בכ-110 סנט/ליברה. חלק ניכר מהמכירות מתבצעות הודות לתקן BCI.

**מכירות מוקדמות לעונת 2017**בימים אלה מוצע למגדלים סבב ראשון של מכירות מוקדמות לעונת 2017. מחיר המכירה המוצע לאיכות הבסיס הינו:

פימה – 145 סנט/ליברה

אקלפי - 105 סנט/ליברה

מגדלים המעונינים בכך מתבקשים להעביר את הזמנתם עד 26.1.17 בטפסים המיועדים לכך.

**תודות לאורי נעמתי**בימים אלה מסיים אורי נעמתי את תפקידו כמנכ"ל ארגון עובדי הפלחה.
אורי עבד בשתוף פעולה מלא עם מועצת הכותנה ותמך בענף לאורך כל הדרך.
תודות לאורי ואיחולי הצלחה למחליפו דיוויד לוי.

**כנס כותנה ארצי וטקס סם המבורג**

כנס הכותנה הארצי לסיכום העונה בצרוף טקס חלוקת הפרסים ע"ש סם המבורג יערך בקבוץ צובה
**ביום ראשון 26 בפברואר 2017.**

תוכנית גדושה ומזון עשיר.

כולם מוזמנים.

  אורי גלעד

 מנכ"ל

אורי-מזכירות/ידיעון/2017